Šiaulių gidas

Susitikimas su karą Ukrainoje fiksavusiu fotožurnalistu Artūru Morozovu
2016-03-11 13:00 - 16:00 (Europe/Helsinki) | Fotografijos muziejus
2016 m. kovo 11 d., Lietuvos nepriklausomybės atkūrimo dieną, 13 val. Fotografijos muziejuje (Vilniaus g. 140, Šiauliai) vyks susitikimas su karą Ukrainoje fiksavusiu fotožurnalistu Artūru Morozovu. Fotografijos muziejaus lankymas kovo 11 d. nemokamas, renginys viešas.
2016 m. vasario 25 d. Fotografijos muziejuje buvo atidaryta A. Morozovo fotografijų paroda „Vijna“ – karas Ukrainoje“, kurioje eksponuojami 2014–2015 m. karo Ukrainoje vaizdai. Žurnalistas įvykius fiksavo nuo sukilimo Kijevo Maidane iki karinių veiksmų šalies Donbaso regione. Parodos pristatymo metu didelio susidomėjimo sulaukę autoriaus pasakojimai apie Ukrainos nepriklausomybės karo kasdienybę paskatino pratęsti diskusiją ir pakviesti besidominčius šia tema į atvirą pokalbį.
A. Morozovas karštuose Rytų Europos taškuose dirba jau ne vienerius metus: žurnalistui teko patirti gyvenimą pirmose fronto linijose, pažinti abi kovojančias puses, karių buitį ir kasdienybę. Jo darbai gvildena įvairias karo temas – nuo buities iki gyvenimo rūpesčių, tikroviško prisilietimo prie žmonių gyvenimų, neišvengiamų pokyčių ir nesuvaidintų emocijų. Autoriaus fotografijose galima pajusti barikadų kvapą, degėsius, dūmus, išgyventi griūvančių likimų, žmogiškumo, kuriuo galima nusivilti ir vėl jį atrasti iš naujo, dramą.
A. Morozovas aktyvią fotožurnalistinę veiklą pradėjo prieš devynerius metus, kaskart atsirasdamas svarbių pasaulio įvykių sūkuryje. 2008 m. pateko į karinį Rusijos ir Gruzijos konfliktą. Žinomiausios autoriaus darbų serijos sukurtos Ukrainos nepriklausomybės kovų įkarštyje, kelionėse po tolimąją Rusijos šiaurę, Palestiną. Pastaruoju metu fotografas kuria reportažus apie pabėgėlius Lesbo saloje (Graikijoje), Makedonijoje, Serbijoje, Kroatijoje, Austrijoje ir kitur. Taip pat jo objektyvas neaplenkė ir kruvinųjų išpuolių Paryžiuje.
Paroda „Vijna“ – karas Ukrainoje“ veikia Fotografijos muziejaus studijoje 2016 m. vasario 25 d. – kovo 13 d.
Informaciją teikia Fotografijos muziejaus parodų ir renginių kuratorė Gedutė Grigaliūnaitė, tel. (8 41) 52 43 96.

Chriso Normano ir „Boney M“ (feat. Maizie Williams) koncertai
2016-03-09 19:00 | Šiaulių arena
2016 m. kovo 9 d. – „Šiaulių“ arenoje visas moteris su gražia pavasario švente sveikins dvi pasaulinio garso žvaigždės – auksinis „Smokie“ balsas Chrisas Normanas ir viena populiariausių disko grupių pasaulyje – „Boney M“ su pagrindine soliste Maizie Williams priešakyje.
Dviejų legendų pasirodymas taps puikia dovana ne tik dailiosios lyties atstovėms, bet ir visiems muzikos gerbėjams, nes galimybė viename koncerte išgirsti visą puokštę gerai žinomų super hitų pasitaiko ne taip ir dažnai. Su „Smokie“ ir „Boney M“ dainomis išaugo kelios klausytojų kartos, o jų muzika iki šiol geidžiama kone kiekvienos diskotekos šokių aikštelėje. Koncertų metu skambės visiems puikiai žinomi „Smokie“ hitai – „Living Next Door to Alice“, „Needless and Pins“, „Mexican Girl“, „Oh Carol“, „I‘ll Meet You at Midnight“, „Don’t Play Your Rock ‘N Roll to Me“ bei kitos dainos iš Chriso Normano repertuaro, tuo tarpu „Boney M“ ir Maizie Williams dovanos publikai „Sunny“, „Rasputin“, „Hooray! Hooray! It’s a Holi-Holiday”, „Daddy Cool“, „Rivers of Babylon“ ir kitus populiariausius savo kūrinius.
CHRIS NORMAN
Chrisas Normanas (tikras vardas Christopher Ward Norman) gimė 1950 m. Jungtinės Karalystės Jorkšyro grafystėje, artistų šeimoje. Būdamas dvylikos jis įstojo į Bradfordo berniukų mokyklą, kur sutiko savo bendražygius – būsimus „Smokie” narius Alaną Silsoną ir Terry Uttley.
Pirmųjų grupės pavadinimų buvo daug ir įvairių, tačiau tikroji kūrybinė sėkmė atėjo 1975 m., kai buvo išleistas ilgai brandintas debiutinis grupės „Smokie” albumas „Pass It Around”, sukurtas kartu su garsiais to meto prodiuseriais ir dainų autoriais – Nicky Chinnu ir Mike’u Chapmanu. 1978 m. galima drąsiai vadinti „Smokie” aukso amžiumi – buvo išleistas albumas „The Montreaux Album”, sulaukęs aukščiausių kritikų vertinimų, o Chriso Normano ir Suzie Quatro dueto daina „Stumblin’ in” pateko į amerikietiškojo „Billboard” TOP-10 pozicijas.
Nors 1986 m. Chrisas Normanas paliko „Smokie” ir pradėjo solinę karjerą, jo diskografija išties įspūdinga – išleista virš 50 singlų ir daugiau kaip 30 albumų, pasaulyje parduota daugiau kaip 30 milijonų įrašų. Naujausias dainininko darbas – studijinis albumas „Crossover“ – pasirodė 2015 m. rugsėjį.
BONEY M Feat. MAIZIE WILLIAMS
„Boney M” – legendinė disko grupė, susikūrusi 1975 metais Vokietijoje (originali grupės sudėtis – Liz Mitchell, Maizie Williams, Marcia Barrett ir Bobby Farrell). Šiemet mininti savo kūrybinės veiklos keturiasdešimtmetį, „Boney M“ iki šiol neprarado savo gerbėjų meilės ir populiarumo – remiantis oficialiais duomenimis, legalių pardavimų tiražas siekia 159 mln. įrašų, o piratinė produkcija viršija 300 mln. kopijų.
„Boney M“ buvo pirmoji užsienio grupė, „pakėlusi geležinę uždangą” ir 1978 metais surengusi 10 koncertų Maskvoje, o jos nariai tapo pirmaisiais užsienio atlikėjais, kuriems buvo leista nufilmuoti savo vaizdo klipą Raudonojoje aikštėje.
„Boney M” yra įtraukta į Gineso rekordų knygą kaip daugiausia singlų pardavusi Didžiosios Britanijos grupė, o Vakarų Europos kritikai dažnai vadina ją „juodąja ABBA”, nes tik garsusis Švedijos ketvertukas galėjo varžytis su „Boney M” dėl tokio milžiniško populiarumo auksinėje disko muzikos epochoje.
Pagrindinė renginio informacija:
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.30 min.
Pertrauka: nenumatyta
Organizatorius: Medusa Concert
Svarbi informacija
Bilietus įsigyti galima visose TICKET MARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.) bei internetu www.ticketmarket.lt bei PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietų kainos: 19,90 €, 24,90 €, 29,90 €, 34,90 €, 39,90 €, baras „Volfas Engelman” – 39,90 €.
Bilietai yra negrąžinami ir nekeičiami

CHRIS NORMAN ir BONEY M koncertas
2016-03-09 19:00 | Šiaulių arena
2016 m. kovo 9 d. – „Šiaulių“ arenoje visas moteris su gražia pavasario švente sveikins dvi pasaulinio garso žvaigždės – auksinis „Smokie“ balsas Chrisas Normanas ir viena populiariausių disko grupių pasaulyje – „Boney M“ su pagrindine soliste Maizie Williams priešakyje.
Dviejų legendų pasirodymas taps puikia dovana ne tik dailiosios lyties atstovėms, bet ir visiems muzikos gerbėjams, nes galimybė viename koncerte išgirsti visą puokštę gerai žinomų super hitų pasitaiko ne taip ir dažnai. Su „Smokie“ ir „Boney M“ dainomis išaugo kelios klausytojų kartos, o jų muzika iki šiol geidžiama kone kiekvienos diskotekos šokių aikštelėje. Koncertų metu skambės visiems puikiai žinomi „Smokie“ hitai – „Living Next Door to Alice“, „Needless and Pins“, „Mexican Girl“, „Oh Carol“, „I‘ll Meet You at Midnight“, „Don’t Play Your Rock ‘N Roll to Me“ bei kitos dainos iš Chriso Normano repertuaro, tuo tarpu „Boney M“ ir Maizie Williams dovanos publikai „Sunny“, „Rasputin“, „Hooray! Hooray! It’s a Holi-Holiday”, „Daddy Cool“, „Rivers of Babylon“ ir kitus populiariausius savo kūrinius.
CHRIS NORMAN
Chrisas Normanas (tikras vardas Christopher Ward Norman) gimė 1950 m. Jungtinės Karalystės Jorkšyro grafystėje, artistų šeimoje. Būdamas dvylikos jis įstojo į Bradfordo berniukų mokyklą, kur sutiko savo bendražygius – būsimus „Smokie” narius Alaną Silsoną ir Terry Uttley.
Pirmųjų grupės pavadinimų buvo daug ir įvairių, tačiau tikroji kūrybinė sėkmė atėjo 1975 m., kai buvo išleistas ilgai brandintas debiutinis grupės „Smokie” albumas „Pass It Around”, sukurtas kartu su garsiais to meto prodiuseriais ir dainų autoriais – Nicky Chinnu ir Mike’u Chapmanu. 1978 m. galima drąsiai vadinti „Smokie” aukso amžiumi – buvo išleistas albumas „The Montreaux Album”, sulaukęs aukščiausių kritikų vertinimų, o Chriso Normano ir Suzie Quatro dueto daina „Stumblin’ in” pateko į amerikietiškojo „Billboard” TOP-10 pozicijas.
Nors 1986 m. Chrisas Normanas paliko „Smokie” ir pradėjo solinę karjerą, jo diskografija išties įspūdinga – išleista virš 50 singlų ir daugiau kaip 30 albumų, pasaulyje parduota daugiau kaip 30 milijonų įrašų. Naujausias dainininko darbas – studijinis albumas „Crossover“ – pasirodė 2015 m. rugsėjį.
BONEY M Feat. MAIZIE WILLIAMS
„Boney M” – legendinė disko grupė, susikūrusi 1975 metais Vokietijoje (originali grupės sudėtis – Liz Mitchell, Maizie Williams, Marcia Barrett ir Bobby Farrell). Šiemet mininti savo kūrybinės veiklos keturiasdešimtmetį, „Boney M“ iki šiol neprarado savo gerbėjų meilės ir populiarumo – remiantis oficialiais duomenimis, legalių pardavimų tiražas siekia 159 mln. įrašų, o piratinė produkcija viršija 300 mln. kopijų.
„Boney M“ buvo pirmoji užsienio grupė, „pakėlusi geležinę uždangą” ir 1978 metais surengusi 10 koncertų Maskvoje, o jos nariai tapo pirmaisiais užsienio atlikėjais, kuriems buvo leista nufilmuoti savo vaizdo klipą Raudonojoje aikštėje.
„Boney M” yra įtraukta į Gineso rekordų knygą kaip daugiausia singlų pardavusi Didžiosios Britanijos grupė, o Vakarų Europos kritikai dažnai vadina ją „juodąja ABBA”, nes tik garsusis Švedijos ketvertukas galėjo varžytis su „Boney M” dėl tokio milžiniško populiarumo auksinėje disko muzikos epochoje.
Pagrindinė renginio informacija:
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.30 min.
Pertrauka: nenumatyta
Svarbi informacija
Bilietus įsigyti galima visose TICKET MARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.) bei internetu www.ticketmarket.lt bei PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietų kainos: 19,90 €, 24,90 €, 29,90 €, 34,90 €, 39,90 €, baras „Wolfas Engelman” – 49,90 €.
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Šiaulių jubiliejinių metų pradžios renginys „Saulės mūšio atspindžiai“
2016-03-09 18:00 | Koncertų salė „Saulė”
18 val. Šiaulių jubiliejinių metų pradžios renginys „Saulės mūšio atspindžiai“. Dalyvauja Lietuvos nacionalinės kultūros ir meno premijos laureatė Asta Kriščiūnaitė (sopranas), Lietuvos nacionalinio operos ir baleto teatro solistas Liudas Norvaiša (bosas), Šiaulių pučiamųjų instrumentų orkestras (meno vad. ir vyr. dirig. S. Vaičiulionis, dirig. G. Brūzga), Šiaulių kamerinis orkestras (meno vad. ir dirig. R. Šumila), liaudiškų šokių ansamblis „Želmenėliai“ (vad. A. Masėnienė), kanklių trio „Aušrinė“, mušamųjų instrumentų ansamblis „Ritmas kitaip“ (vad. A. Banys), senovės baltų kovų brolija „Vilkatlakai“. Koncertų salė „Saulė“, Tilžės g. 140

Koncertas - rinkimai „MOTERIS SAULĖ 2015“
2016-03-08 18:00 | Koncertų salė „Saulė”
„Moteris Saulė 2015” rinkimų finalas ir pop grupės ,,Studija” bei Rūtos Ščiogolevaitės populiaraiausių dainų koncertas
Kovo 8 d. 18.00 val. Saulės koncertų salėje

Programa: Dviejų dalių šventinė programa su pertrauka. Trukmė apie 2 val. 30 min.
“Moteris Saulė 2015” rinkimų finalas ir pačios populiariausios pop grupės ,,Studija” ir Rūtos Ščiogolevaitės dainos.
Renginio nuoroda www.stv.lt
„Moteris Saulė 2015” rinkimai
,,Šiaulių televizija” tęsia tradiciją ir jau aštuntus metus organizuoja iškiliausios metų moters rinkimus ,,Moteris Saulė”. ,,Moteris Saulė 2015” bus paskelbta iškilmingame renginyje kovo 8–ąją, Tarptautinės moterų solidarumo dienos proga.

Rūta Ščiogolevaitė

Kas yra Rūta Ščiogolevaitė – tikriausiai nereikia niekam pasakoti? Šiaulietė, kuri pakerėjo visą Lietuvą savo balsu. Scenos diva, primadona, deivė – tokie epitetai nuolat palydi atlikėjos pasirodymus. Rūta ne tik energinga ir visuomet besišypsanti, bet ir jautri bei lyriška. Dainininkė jau daug metų ne tik dainuoja, bet ir atranda naujus šalies talentus įvairiuose muzikiniuose projektuose, yra laukiama pokalbių laidų viešnia bei tarptautinių konkursų laureatė.
Koncerte, Kovo 8 dieną, Savo muzikinį kelią R. Ščiogolevaitė pradėjusi kartu su legendine grupe „Studija“, vėl dainuos kartu. Šį ypatingą vakarą netrūks senus laikus menančių hitų bei naujausių atlikėjų kūrybos vaisių.

Pop grupė “Studija”

Grupė „Studija“ laikoma Klaipėdos popmuzikos simboliu, matė daugybę Lietuvos ir užsienio scenų. Kolektyvas savo veiklą pradėjo grodamas Klaipėdos naktiniame bare „Neringa“. Vėliau grupė išleido daugybę plačiai žinomų kūrinių bei pelnė muzikinius apdovanojimus.
,,Studija” išsiskiria ne tik savo ilgaamžiškumu, bet ir vyriškojo kolektyvo patvarumu. Grupės pirmajame koncerte groję muzikantai joje groja iki šiol. Prie grupės senbuvių kiek vėliau prisijungė tik būgnininkas Valdas Galdikas, tačiau pagrindinė sudėtis –Steponas Januška, Gintautas Litinskas, Raimondas Jonutis, Virginijus Pažemeckas – nesikeičia jau daugiau nei 35 metus. Šiuo metu grupės vokalistė yra ir jauna dainininkė Edita Bodrovaitė.
Grupė ,,Studija” visiems šiauliečiams ir svečiams dovanos geriausias per ilgus kūrybos dešimtmečius sukauptas ir puikiai pažįstamas, hitais bei šlageriais tapusias dainas, tarp kurių: „Spindulys“, „Daina draugams“, „Dabartis“, „Vaikystė“ ir kt. Taip pat garsiausių užsienio atlikėjų kūriniai-koveriai.
Kovo 8-ąją šventinę nuotaiką padės kurtirenginių vedėjas, populiarių dainų tekstų autorius Marijus Budraitis.
Ir šiais metais išrinkime ,,MOTERĮ SAULĘ” bei pasitikime pavasarį su pamėgtomis melodijomis.

Durys atidaromos: ~17:00
Renginio trukmė: ~3:00
Pertraukos: ~20 minučių
Vaikai įleidžiami nemokamai: iki 6 metų amžiaus (renginio vietoje pateikti amžių įrodantį dokumentą)
Amžiaus cenzas: ne
Nuolaidos: netaikomos

Popietė visai šeimai. Vaikų dainavino studijos „Svirplys“ ir Romuliado Šokolado koncertas
2016-03-06 13:00 | „Juonė pastuogė”
Į klubą „Juonė pastogė“ grįžta renginiai vaikams!
Sekmadieniais 13.00val. Popietės visai šeimai – smagios dainelės, žaidimai ir konkursai, specialus valgiaraštis mažiesiems. Dainavimo studijos „Svirplys“ koncertas kartu su Romuliadu Šokoladu.
Puiki vieta vaikučių pabiručių gimtadieniams!

Nemokamos sekmadienio treniruotės
2016-03-06 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

Parodos „Juozapo Čechavičiaus Vilnius“ atidarymas
2016-03-05 14:00 | Fotografijos muziejus
2016 m. kovo 5 d., šeštadienį, 14 val. Fotografijos muziejuje (Vilniaus g. 140, Šiauliai) atidaroma Juozapo Čechavičiaus meninių fotografijų paroda „Juozapo Čechavičiaus Vilnius“, skirta reikšmingiausio XIX a. Vilniaus fotometraštininko ir fotomenininko atvykimo į Vilnių 150-mečiui paminėti. Parodą rengia LDM Vytauto Kasiulio dailės muziejus, kuratorius – Dainius Junevičius. Paroda veikia 2016 m. vasario 26 d. – gegužės 8 d.
Čechavičius (lenk. Józef Czechowicz, rus. Josif Čechovič) buvo vienintelis fotografas 1870–1885 m. fotografavęs Vilnių. Menininko 150-ies metų atvykimo į Vilnių sukaktis žymi svarbios veiklos pradžią Lietuvoje, kurios rezultatai šiandien leidžia mums pažvelgti į XIX a. antros pusės Vilnių ir jo pokyčius. „Jis fotografavo nekintantį, pastovų gamtos ir praeityje gyvenusių žmonių sukurtą Vilnių – plačias panoramas, svarbius istorinius paminklus, apylinkes, taip pat fiksavo ir gyvą, besikeičiantį miestą – griaunamus senus pastatus, tiesiamas naujas gatves, tvarkomus parkus, kylančius statinius“, – kūrybinį J. Čechavičiaus palikimą apžvelgia parodos kuratorius, fotografo kūrybos tyrinėtojas D. Junevičius.
Čechavičius gimė 1818 m. Polocko valsčiuje, Vitebsko gubernijoje. Fotografija susidomėjo apie 1853 m., pradėjus plisti anglo Frederico Scoto Archerio (1813–1857) sukurtam šlapiojo kolodijaus negatyvų metodui. Fotografijos muziejaus lankytojai apie šį metodą plačiau sužinos pažiūrėję pristatomąjį vaizdo įrašą.
Prasidėjęs Krymo karas privertė J. Čechavičių kuriam laikui užmiršti savo pomėgį, tačiau vos pasibaigus karui fotografas išvyko į Paryžių mokytis fotografijos meno, susipažino su fotografijos technikos naujienomis. Vėliau jis atsidūrė Kijeve, buvo vienas iš pirmųjų šio miesto fotografų. Apie 1861 m. J. Čechavičius persikraustė į Vitebską, atidarė portretinių nuotraukų ateljė. Sankt Peterburge iš valstybės turtų ministro gavo pasiūlymą sukurti projektą, kaip panaudoti fotografijos meną steigiamam žemės ūkio pramonės muziejui. 1865 m. fotomenininkas pardavė studiją Vitebske ir rugpjūčio mėn. atsikėlė gyventi į Vilnių, o 1866 m. vasarį gavo leidimą užsiimti fotografija visame Šiaurės vakarų krašte. Po metų J. Čechavičius įsirengė fotoateljė miesto sode Gedimino kalno papėdėje, prie dabartinės Barboros Radvilaitės gatvės. Tada prasidėjo kūrybingiausias menininko darbo periodas.
Gyvendamas Vilniuje, J. Čechavičius atvirose erdvėse ir interjeruose padarė beveik 200 didelio (24×30 cm) formato nuotraukų. Kiek daugiau nei pusę jų šiuo metu eksponuojama Fotografijos muziejuje.
Žvelgdamas į XIX a. Vilnių fotografas aptinko apžvalgos taškus – Trijų Kryžių, Bekešo, Plikąjį ir Tauro kalnus, Užupio, Šnipiškių, Liepkalnio kalvas – nuo kurių fotografavo vaizdingas miesto panoramas. Kai kurie Vilniaus ir horizonte matomų apylinkių vaizdai sudaryti iš kelių kadrų. Siekiant žiūrovui parodyti, kurios nuotraukos kartu sudaro panoramą, Fotografijos muziejuje prie tokių kadrų pateikiamos mažos sujungtų vaizdų kopijos.
Į Čechavičiaus objektyvą pateko gražiausios Vilniaus bažnyčios, Rotušės aikštė, Vilniaus maldos namai, generalgubernatoriaus rūmai, keletas cerkvių, gatvių fragmentai, tiltai, Vilnios vingiai ir daug kitų miestiečių pamėgtų Vilniaus apylinkių.
„Vertindami J. Čechavičiaus darbus neturime užmiršti, kad didžiumą Vilniaus nuotraukų jis padarė būdamas brandaus amžiaus, ir vaikščiojimas po Vilniaus apylinkes su visa kilnojama laboratorija nebuvo lengvas užsiėmimas. Paskutinis Vilniaus apylinkių ciklas sudarytas 1885 m., kai fotografui buvo 67-eri“, – pastebi D. Junevičius. J. Čechavičius mirė 1888 m. Jis palaidotas Bernardinų kapinėse.
Apsilankę parodoje „Juozapo Čechavičiaus Vilnius“ ne tik gali apžiūrėti per šimtą J. Čechavičiaus nuotraukų originalų, bet ir daugiau sužinoti apie fotografo asmenybę, fotografinę veiklą ir tuometines darbo sąlygas, pamatyti archyvinius dokumentus, šeimos albumo nuotraukas, autoportretus, atvirukus ir kt. medžiagą. Į parodą nepatekusias menininko fotografijas muziejaus lankytojai pamatys tam pritaikytoje planšetėje. Išsamiau pažinti J. Čechavičiaus kūrybą padės išleistas parodos vadovas „Juozapo Čechavičiaus Vilnius“.

Radijo klasika. Lietuviškos estradinės melodijos
2016-03-03 19:00 | Šiaulių arena
Scenos deivė Vaida Genytė bei charizmatiškasis dainininkas Egidijus Bavikinas nukels Jus ir Jūsų svečius į dar neregėtas erdves! Būkite tiesioginiai teatralizuotos meilės istorijos liudininkai, ne tik stebintys įvykius scenoje, bet ir papildantys veiksmą, dainuojantys kartu su atlikėjais!
Tikros dainos yra tos, kurios ilgam išlieka klausytojų širdyse, o Vaidos Genytės ir Egidijaus Bavikino atliekamos melodijos jau dabar vadinamos lietuviškos estrados klasika. Tai dainininkai, kurie šiame žanre jaučiasi itin laisvai ir pažada Jums geros nuotaikos pliūpsnį Jūsų šventiniame vakare. Gyvai grojantis šaunusis pučiamųjų sekstetas „Brass Bravo” padės pasijusti kaip tikrame nuotaikų parade.
„Vėjas man pasakė“, „Gyveno sau vaikinas“, „40 kaštonų“, „Žalioj stotelėje“ tai tik keletas dainų, kurios sukurs šventinę nuotaiką ir dar ilgą laiką vers prisiminti apie jas su šypsena veide 🙂
Vaida Genytė (sopranas)
Egidijus Bavikinas (tenoras)
Pučiamųjų ansamblis „Brass Bravo“
„Raudoni muzikiniai vakarai“ – renginių ciklas Šiaulių arenos mažojoje salėje!
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 150-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala

Choreografinė pasaka „Coliukė“
2016-03-01 12:00 | Šiaulių kultūros centras
Kovo 1 d. 10 ir 12 val. choreografinė pasaka „Coliukė“ pagal Hanso Christiano Anderseno pasaką „Coliukė“. Šoka choreografinė studija „Aušrelė“. Šiaulių kultūros centre (Aušros al. 31). Bilieto kaina – 1,45 Eur. Informacija tel. 8 614 19 562.

Vaikų ir jaunimo teatro studijos „Kompanija šauni“ spektaklis „No ir aš“
2016-02-29 17:00 | Šiaulių kultūros centras
Vasario 29 d. (pirmadienis) 17 val. Vaikų ir jaunimo teatro studijos „Kompanija šauni“ spektaklis „No ir aš“ (rež. Dalia ir Virginijus Dargiai) Šiaulių kultūros centre (Aušros al. 31).

Filmas "Sangailės vasara"
2016-02-29 17:00 | Šiaulių universiteto biblioteka
Po filmo – susitikimas su filmo aktore Aiste Diržiūte.

Popietė visai šeimai
2016-02-28 13:00, 2016-02-21 13:00 | „Juonė pastuogė”

Nemokamos sekmadienio treniruotės
2016-02-28 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

Grupės "Nerija" koncertas
2016-02-27 21:00 | „Juonė pastuogė”
Neperseniausiai atšventęs kūrybinės veiklos 40-metį, ansamblis tęsia savo pirmtakų muzikines tradicijas, kurios per visą ansamblio gyvavimo laiką nuolat šildė paprasto lietuviško klausytojo širdį. „Nerija” į savo kūrybą sėkmingai įpina lietuvių liaudies muzikos lobyno perlus, sujungdama juos su nuotaikingomis šiuolaikinėmis spalvomis, šokių ritmais, pateikdama visa tai santūria, bet solidžia scenine išraiška. Vakarėlyje išgirsite senas geras grupės atliekamas dainas, populiarius šlagerius ir naujausias dainas.

Džordanos Butkutės koncertas "Aš - karalienė"
2016-02-27 19:00 | Šiaulių arena
Kai Džordana Butkutė po savo koncertinio turo „Nesudeginta ant laužo“ užsiminė, kad rezga naują planą, sunku buvo atspėti, kas gimsta dainininkės galvoje. Tačiau šiandien intriga išaiškėjo. Organizuojamas didingas šou nekukliu pavadinimu „Aš – Karalienė!“.
Velniškai sėkmingas pastarasis koncertinis turas Dž.Butkutę įkvėpė žvelgti tolyn ir siekti daugiau. Su savo komanda įdėmiai apsvarsčiusi įveiktą etapą ir padariusi reikiamas išvadas, dainininkė užtikrintai žengia į priekį.
Pirmą kartą šalyje ketinama pritaikyti unikalius techninius sprendimus, leidžiančius keisti scenos dydį, išdėstymą tiesiog koncerto metu. Kuriami ypatingi šviesų efektai, intriguojantys režisūriniai sprendimai ir įmantri choreografija.
„Programoje skambės laiko patikrintos, geriausios Dž.Butkutės dainos ir ne tik tai. Džordana nestovi vietoje ir yra pasiruošusi pradžiuginti savo gerbėjus ne vien superhitais, bet ir naujomis, jau spėjusiomis išpopuliarėti dainomis. Platininiu tapęs jos albumas „Kryžkelės“ parodė, kad klausytojams įdomi ir Džordanos šių dienų kūryba. Atskleisiu, kad šiuo metu jau prasidėjo intensyvūs naujojo albumo kūrybos darbai – spalį gerbėjai turės galimybę išgirsti keletą visiškai naujų dainų“, – pasakojo šou „Aš – Karalienė!” organizatorius ir Dž.Butkutės sutuoktinis Elegijus Strasevičius.
Šou pavadinimas „Aš – Karalienė!“ leidžia nuspėti, kad renginys pareikalaus didžiulių kūrybinių ir finansinių investicijų. „Iš tiesų siekiame sukurti tikrą šou. Galime pažadėti bet kokius Lietuvos scenos standartus pranokstantį pasirodymą, – kalbėjo E.Strasevičius. – Nusprendėme, kad nėra ko drovėtis: atėjo laikas pateisinti Džordanos statusą, kuris nuolat minimas žiniasklaidoje. Ji yra scenos karalienė, ir dabar rengia savęs vertą šou. Sieksime tai pagrįsti kiekvienu žingsniu, kiekvienu spinduliu, kiekviena nata.“
Kad Dž.Butkutė parako turi į valias, gerbėjai galėjo įsitikinti jos turo „Nesudeginta ant laužo“ metu. Novatoriška scenografija, didelis dėmesys detalėms, amą gniaužiantis šviesos ir garso rokenrolas sukėlė ant kojų didžiausias šalies arenas ir sulaukė pačių geriausių vertinimų.
Informacija
Renginio trukmė: 2 val.;
Įėjimas į areną: nuo 18.00 val.;
Įėjimas į salę: nuo 18.30 val.;
Bilietų kainos: 19 €, 22 €, 25 €, 29 €, baras/restoranas – 39 € (kainos su mokesčiais);
Nemokamai: vaikai iki 6 metų neužimantys papildomos vietos;
Nuolaidos: netaikomos;
Svarbi informacija: Vienu kartu galima užsakyti ne daugiau kaip 15 bilietų, perkant internetu;
Bilietų rezervacija internetu negalima likus mažiau nei 48 val. iki renginio pradžios;
Bilietai internetu į renginį neparduodami likus mažiau nei valandai iki renginio pradžios;
BILIETAMS YRA TAIKOMI MOKESČIAI. Bilietai yra negrąžinami ir nekeičiami;
Bilietus įsigyti galima visose TICKET MARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.) bei internetu www.ticketmarket.lt bei PayPost skyriuose.
Organizatorius: Elegijus Strasevičius
Daugiau informacijos visą parą: tel. 1588 (paslauga teikiama pagal Jūsų ryšio operatoriaus tarifus).

Spektaklis "Kova"
2016-02-27 18:00 | Šiaulių dramos teatras
Pagal Franco Kafkos kūrybą
Vienos dalies spektaklis

Režisierius – Paulius Ignatavičius
Scenografija – Goda Palekaitė
Spektaklio muzika – Paulius Ignatavičius

VAIDINA:
Nepažįstamas – Aurimas Žvinys
Pažįstamas – Rolandas Dovydaitis
Panelė Biurstner – Inga Norkutė
Lenė – Monika Šaltytė, Jūratė Budriūnaitė
Vaiduoklis – Aurimas Pintulis
Šeimininkė – Vilija Paleckaitė
Ponas Lancas – Juozas Bindokas

„Knyga turi būti kirvis mumyse užšąlusiai jūrai. (…) Milžiniškas tas pasaulis, kurį aš turiu savo galvoje. Bet kaip man save ir jį išlaisvinti, jo nesugriaunant. Ir tūkstantį kartų geriau sugriauti, negu jį pasilaikyti arba palaidoti savyje. Tam ir esu čia, tai yra man labai aišku″.

Francas Kafka
Spektaklis apie nuolatos mus persekiojančią atsakomybės baimę ir kaltės jausmą. Mūsų gyvenimas kupinas baimių dėl praeities, dėl ateities, mes įnirtingai ieškome kitos tikrovės ir taip retai kada matome tai, kas yra arčiausiai mūsų, šią akimirką. Esame tai, ką sapnuojame nemiegodami, tai, ko neturime, tai, ko trokštame. Sapnuose atoku ir gražu. Ten lengva filosofuoti, lengva mylėti, lengva užsidaryti ir tapti vienišiems silpnavaliams.

Paulius Ignatavičius, režisierius

P.S. Ir teisūs tie, kas kalba, jog mes esame praradę ryšį su gamta, gyvename žemėje tik savo sutikimo pagrindu, norėdami kuo greičiau viską pažinti ir įsivardinti taip sunaikindami gamtą. Tik ar jie liudija tai savo gyvenimu? Francui Kafkai beveik pavyko iš tikrųjų gyventi savo sapnais, savo kūryba pralenkti laiką, įsiskverbti į žmogaus egzistencijos gelmes, bet jis niekada neišdrįso išsiųsti savo laiško tėvui, kuriame jis atvėrė visas savo žaizdas ir kaltinimus, lygiai kaip ir jam niekada nepavyko vesti moters, o tik atšaukinėti sužadėtuves. O tai man įdomus laukas spektakliui.

Premjera 2009 m. gruodžio 19 d.

Spektaklio trukmė – 1 val. 30 min.

Baltijos gitarų kvarteto koncertas "Kelionė"
2016-02-26 18:00 | Koncertų salė „Saulė”
„Kelionė“, sugrįžę iš pasaulinio turo
Ar kada bandėte susimąstyti kaip toli gali nuskraidinti gitaros garsai? Ryškiausias Lietuvoje gitaristų kolektyvas „Baltijos gitarų kvartetas“ parengė išties intriguojančią programą, kurios metu klausytojai galės tarsi apkeliauti ir išgirsti įvairiausių šalių muzikinės kultūros pavyzdžių: nuo Lietuvos, Vokietijos bei Rusijos iki pat egzotiškosios Argentinos.
Visi kolektyvo nariai – puikūs muzikantai, aktyviai koncertuojantys ne tik Lietuvoje, bet ir užsienyje. Kvarteto nario Sauliaus S. Lipčiaus nuomone, gitara yra itin demokratiškas instrumentas, tinkantis įvairiausiai muzikai perteikti. Ja galima groti tiek senovinius, tiek klasikinius ir šiuolaikinius opusus, taip pat pop, rock ir kitų stilių muziką. Gitara yra vienas subtiliausių ir intymiausių instrumentų, savo skambesiu galinčių sužavėti kiekvieną, o kai ji patenka į puikių muzikantų rankas – nelieka abejonių, kad širdyse išliks tik pačios geriausios emocijos.
Koncerto programa
Jonas Tamulionis. „Trys šokiai“
Astor Piazzolla. „Invierno Porteno“
Chris Ruebens. „Gitana linda“
Chris Ruebens. „Jolie Folie“
Jonas Tamulionis. „Perpetuum mobile“
Alfred Schnittke. „Gogol suite“
Johanes Brahms. „Vengrų šokis“ Nr. 5
James Hetfield/Kirk Hammett/Lars Urlich. „Enter Sandman/The Unforgiven“

"Idio" teatro spektaklis "Po 20 metų"
2016-02-26 18:00 | Šiaulių dramos teatras
Ar gali būti, kad Urvinis žmogus vedęs gyveno ilgai ir laimingai?
Ar gali būti, kad Urviniam žmogui viskas klojasi geriau nei kitiems?
Ar gali būti, kad Urvinis žmogus laimingesnis už bet ką pasaulyje?
O gal?..

Pagaliau atėjo laikas, kai į visus šiuos klausimus galėsime atsakyti pažvelgę pro rakto skylutę.
Po 20 metų.

Prancūzų menininkų paroda „Demonai ir stebuklai“
2016-02-26 16:00 | Šiaulių dailės galerija
2016 m. vasario 26 d. 16 val. maloniai kviečiame Jus į prancūzų menininkų Thomo Perino ir Ludovico Boulard‘o Le Furo parodos „Demonai ir stebuklai“ atidarymą Šiaulių dailės galerijoje, Vilniaus g. 245
Paroda rengiama Prancūzų kultūros dienų Šiauliuose proga.
Parodos kuratorius prof. Vytautas Bikulčius.
Thomas Perino (g. 1979) baigė 2001 metais Vizualinės komunikacijos mokyklą (reklamos specialybė). 2006 metais baigė Paryžiaus Aukštąją Nacionalinę Menų mokyklą. Dabar dirba dėstytoju šios mokyklos parengiamuosiuose kursuose. Yra surengęs parodų Paryžiuje, Rene, Ponto-Kombo, Bordo, Tokijuje, Venecijoje. Išleido iliustracijas knygoms: E.T.A.Hoffmanno „Karaliaus nuotaka“, Ch. Perrault „Batuotas katinas“, L. Carrollo „Alisa stebuklų šalyje“ ir kt.
Ludovicas Boulard‘as Le Furas 2002 m. gavo vizualinės komunikacijos magistro laipsnį Paryžiaus Vizualinės komunikacijos mokykloje. 2008 m. jis baigė Paryžiaus Nacionalinę Meno mokyklą, kur įgijo vaizduojamojo meno diplomą. Nuo 2010 metų jis surengė 4 personalines parodas Paryžiuje, 5 personalines parodas Prancūzijoje. Nuo 2004 metų jis dalyvavo 43 kolektyvinėse parodose Prancūzijoje Italijoje, Australijoje, Anglijoje, Belgijoje, JAV, Kroatijoje, Vokietijoje, Taivanyje, Slovėnijoje. Interviu su juo buvo spausdinti žurnaluose „Etapes“, „Collection“, rodyti per televizijos kanalą France 2. Yra išleistos 5 jo darbų knygos.

Paroda veiks iki 2016 m. kovo 10 d.

Romo Dambrausko koncertas
2016-02-25 19:00 | Šiaulių arena
Romas Dambrauskas 2015 metų pavasarį pagaliau subūrė muzikantų grupę ir kartu su ja pradeda koncertuoti, džiugindamas publiką gyvu garsu, senomis ir naujomis dainomis, kurių per koncertinės veiklos trisdešimt metų yra sukūręs jau net šimtą dvyliką. Žinoma ne visas jas įmanoma atlikti kelių valandų koncertinėje programoje, tad Romas su grupe labai atydžiai rinko dainų repertuarą būsimiems pasirodymams.
Profesionalūs muzikantai: Giedrius Misiūnas- klavišiniai, Tadas Grajauskas- gitara, Benas Muntrimas- mušamieji…
Puiki nuotaika ir pačios geriausios Romo Dambrausko dainos laukia Jūsų gyvo garso koncerte Šiaulių arenos mažojoje salėje!
„Raudoni muzikiniai vakarai“ – renginių ciklas Šiaulių arenos mažojoje salėje!
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 250-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala
Svarbi informacija
Bilietus įsigyti galima visose TICKET MARKET kasose, PayPost skyriuose (žr. bilietų kasos) bei internetu
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Atidaroma karo korespondento A. Morozovo fotografijų paroda, vaizduojanti karą Ukrainoje
2016-02-25 17:00 | Fotografijos muziejuje
2016 m. vasario 25 d., ketvirtadienį, 17 val. Fotografijos muziejuje (Vilniaus g. 140, Šiauliai) atidaroma fotožurnalisto Artūro Morozovo fotografijų paroda „Vijna“, kurioje eksponuojami 2014-2015 m. karo Ukrainoje vaizdai. Žurnalistas įvykius fiksavo nuo sukilimo Kijevo Maidane iki karinių veiksmų šalies Donbaso regione. Paroda veikia iki kovo 13 d.
Morozovas – jaunosios kartos Lietuvos fotožurnalistas, aktyviai kuriantis nuo 2007 m. Per pusantrų metų, nuo 2014 m. sausio, kaunietis į Ukrainą keliavo aštuonis kartus. Dokumentinę karo fotografiją A. Morozovas fiksavo kaskart kelias savaites gyvendamas kartu su kariais, atsidurdamas liepsnojančiose barikadose, protestų sūkuryje.
Žurnalisto fotografijose atsispindi gyvenimas pirmose fronto linijose, pažintis su abejomis kovojančiomis pusėmis, karių buitis ir karo kasdienybė. Už visų Ukrainoje įamžintų kadrų slypi dar daugiau: karių pasakojimai, gvildenantys įvairias temas nuo buities iki gyvenimo rūpesčių, karo prisilietimas prie žmonių gyvenimų, neišvengiami pokyčiai ir nesuvaidintos emocijos.
Sudėtingomis sąlygomis dirbusiam žurnalistui teko ne vienas išbandymas, tačiau A. Morozovas pripažįsta, kad visų kelionių į Ukrainą metu stengėsi išlaikyti žurnalistinį objektyvumą ir į viską žvelgti iš stebėtojo, profesionalo pusės. Ankščiau fotografui yra tekę fotografuoti Čečėnijoje, Palestinoje, daugelyje Europos šalių. 2008 m. A. Morozovas fiksavo karinį konfliktą Gruzijoje.
Parodoje „Vijna“ eksponuojama apie 60 nuotraukų, padarytų nuo pat pirmųjų apsilankymo Ukrainoje dienų iki paskutinės kelionės. Kadangi pusantrų metų karo korespondentas ne tik rašė ir fotografavo, bet ir įrašinėjo aplinkos garsus, parodoje bus galima išgirsti pirmose fronto linijose buvusių karių pokalbius atakų metu, apšaudymų garsus, dainas ir pan.
Prieš atkeliaudama į Fotografijos muziejų paroda „Vijna“ buvo eksponuota Berlyne, kur sulaukė prorusiškų demonstrantų dėmesio. Parodos atidaryme budėjo du policijos ekipažai, o lauke buvo surengta demonstracija.
Morozovas Maidano liepsnojančiose barikadose taip pat filmavo, vėliau šia medžiaga pasidalino su režisieriumi Evgeny Afineevsky ir ji buvo panaudota dokumentinėje kino juostoje „Winter on Fire: Ukraine’s Fight for Freedom“ (liet. „Liepsnojanti žiema: Ukrainos kova už laisvę“). Filmas šiandien nominuotas Oskarui.
Fotožurnalisto nuotraukos spausdintos žinomuose pasaulio leidiniuose: „The Guardian“, „Der Spiegel“, „Newsweek“, „Dailymail“, „Le Nouvel Observateur“ ir kt.
Informaciją teikia Fotografijos muziejaus parodų ir renginių kuratorė Gedutė Grigaliūnaitė, tel. (8 41) 52 43 96.

Koncertas "Dainuosma mudu abudu"
2016-02-23 18:00 | Koncertų salė „Saulė”
Renginio data — 2016 m. vasario 23 d.
Renginio pradžia: 18:00 val.
Renginio vieta: Didžioji salė
Renginio organizatorius — Naisių vasaros teatras
Bilieto kaina:

ĮĖJIMAS SU KVIETIMAIS

Bilietus platina:

Koncertų salės „Saulė” kasa

Kvietimų skaičius ribotas

Spektaklis „Žavios ir pavojingos“
2016-02-23 18:00 | Šiaulių kultūros centras
Nors už lango mieste siaučia negailestinga žiema, geros draugės smagiai ir jaukiai šį vakarą praleis kartu. Jos senokai nesimatė, todėl Julija, negailėdama nei laiko, nei pastangų, pasakiškai išpuošė savo naujuosius namus, iš kurių sklinda viliojantys virtuvės aromatai.
Šio susitikimo nekantriai laukia visos 6 draugės, artimos dar nuo studijų laikų. Tačiau nuo studijų laikų tęsiasi ne tik draugystė, bet ir nuoskaudų šleifas, kuris, akivaizdu, sugadins ir šį vakarą.
O gal, visgi, šį vakarą viskas bus kitaip? Gal Marta nepasirodys? Juk Julija taip stengėsi susitikimui parinkti būtent Donaldo gimtadienio vakarą… Teisybę sakant, Marta vienintelė iš draugių turi antrąją pusę. Bet kūdikio laukiasi juk ne Marta, o Laura…
Ramiu turėjęs būti vakaras netrukus pavirsta tikra santykių audra, keliančia grėsmę senai moterų bičiulystei. Tačiau gal būtent tokia ir yra tikra moteriška draugystė, kurioje tarpusavio supratimas ir gebėjimas atleisti tiesiog neįmanomas be pavydo, pykčio ir intrigų?
Pavojingas atvirumas, rizikingas kerštas ir jautrūs prisipažinimai, riedantys nuo ašarų pakalnės – viskas apie moteris, kurios pavojingos ne tik viena kitai, bet ir sau pačioms.

Trumpo metro filmai
2016-02-22 17:15 | Šiaulių universiteto biblioteka
„Farvateris”, projektas „Fuga”, „Žana”. Po peržiūros susitikimas su režisiere Živile Mičiulyte.

Filmo apie teatro ir kino režisierių J. Vaitkų pristatymas
2016-02-22 17:00 | Fotografijos muziejus
2016 m. vasario 22 d., pirmadienį, 17 val. Fotografijos muziejuje (Vilniaus g. 140, Šiauliai) vyks dokumentinio filmo „Apie Joną“ (2015) pristatymas ir peržiūra. Filme pasakojama Lietuvos teatro legendos – režisieriaus Jono Vaitkaus – istorija. Renginyje dalyvaus režisierius, scenaristas, operatorius, fotografas Jokūbas Vilius Tūras. Taip pat bus pristatyta J. V. Tūro knyga „Sapnuoju, kad einu. Vilnius-Santjago de Kompostela“ apie Šv. Jokūbo piligrimystės kelią. Renginys nemokamas.

Kino juostoje „Apie Joną“ žiūrovai išvys pasakojimą apie žinomą lietuvių teatro ir kino režisierių, teatro pedagogą Joną Vaitkų. Jo lūpomis pasakojama istorija supažindins su teatro subtilybėmis, leis patekti į Rusų dramos teatro sceną bei užkulisius, stebėti kūrybos, repeticijų procesus, kasdienio gyvenimo detales.
Filmą papildo asmeniniai J. Vaitkaus pamąstymai apie visuomenės vertybes, žmonių tikruosius veidus, scenos aktorius. Režisierius pasakoja apie ilgus metus trukusią karjerą, kalba drąsiai, mandagiai ir atvirai. Nelieka pamirštos ir itin jautrios temos apie kūrėjo kančias, abejones ir sėkmės džiaugsmą.
Vaitkus yra dirbęs Šiaulių dramos teatro ir Kauno valstybinio dramos teatro vyriausiuoju režisieriumi, Lietuvos kino studijos režisieriumi, Lietuvos valstybinio akademinio dramos teatro meno vadovu, dėstęs vaidybą Lietuvos muzikos ir teatro akademijoje, Staten Teater Norvegijoje, Emersono koledže JAV, Helsinkio valstybinėje aukštojoje teatro mokykloje Suomijoje, Kopenhagos nacionalinėje teatro mokykloje Danijoje, Krokuvos teatro akademijoje Lenkijoje.
Režisierius per gyvenimą sukūrė daugiau kaip 60 spektaklių Lietuvoje ir užsienyje, yra režisavęs kino filmų. J. Vaitkus apdovanotas Lietuvos ir SSRS valstybinėmis premijomis, „Auksinės vilnos“ prizu Tbilisyje (Gruzija) ir „Scotman Fringe First Award“ prizu Edinburge (Škotija), „Šv. Kristoforo“ geriausio metų režisieriaus prizu, Auksiniais scenos kryžiais, Nacionaline kultūros ir meno premija.
„Žaviuosi J. Vaitkaus vitališkumu, drąsa, valia ir užsispyrimu. Buvau tikras, kad šeimai leidus filmuoti J. Vaitkų kasdienio gyvenimo situacijose, sukursime įdomų kino pasakojimą apie šio menininko požiūrį į žmogų, darbo metodus ir pasaulėžiūrą sulaukus 70-ies, – pasakoja filmo „Apie Joną“ režisierius Jokūbas Vilius Tūras. – Neabejoju, kad šis filmas turės išliekamąją vertę, bus įdomus ir kaip dokumentas, ir kaip jausmingas pasakojimas.“
Neskaičiuojant juostos „Apie Joną“, J. V. Tūras sukūrė dar tris filmus: trumpametražį vaidybinį filmą „Noras“ (1992), „1941 m. tremtis vaikų akimis“ (2011) ir „Sapnuoju, kad einu“ (2013), pelniusį „Sidabrinės gervės” apdovanojimą už geriausią metų dokumentinį filmą.
Rėmėjas – Arvydo Mockaus labdaros ir paramos fondas. Renginio kuratorius – fotomenininkas Ričardas Dailidė.

Informaciją teikia Fotografijos muziejaus parodų ir renginių kuratorė Gedutė Grigaliūnaitė, tel. (8 41) 52 43 96.

Komedija „Bus sunku…“
2016-02-21 18:00 | Šiaulių kultūros centras
„Domino“ teatras pristato neįtikėtinų intrigų kupiną premjerą – komediją „Bus sunku…“. Adolfo Večerskio režisuotas ir iki ašarų juokingas spektaklis nepaliks nei vieno abejingo. Spektaklyje vaidina Inga Valinskienė, Saulius Siparis, Ramunė Kurienė, Sakalas Uždavinys ir kiti.

Knygos vaikams "Kitoks pasaulis" pristatymas
2016-02-21 14:00 | P. Višinskio viešojoji biblioteka, Aušros al. 62, Šiauliai
Šiaulių apskrities P. Višinskio viešojoje bibliotekoje Vaikų literatūros skyriuje, Aušros al. 62, Šiauliuose, vasario 21 d., sekmadienį, 14 val. Monika Domeikienė pristatys savo debiutinęknygą vaikams „KITOKS PASAULIS“.
Renginyje dalyvaus knygos autorė Monika Domeikienė, iliustratorė, Vilniaus dailės akademijos studentė Lauryna Kvedaraitė. Monika Domeikienė – jauna autorė (g.1984 m.), dirba Šiaulių dailės galerijoje. „Kitoks pasaulis“ yra jos pirmoji knyga. Knygelė, skirta bendravimui (tarp draugų, tarp tėvų ir vaikų…), jos tikslai yra paprasti, bet labai svarbūs vaikams – suteikti skaitymo malonumą, skatinti jaunąją kartą susimąstyti apie vertybių svarbą gyvenime bei atskleisti paprastus laimės ieškojimo ypatumus. Pagrindinė knygelės veikėja Aretė jau nuo pirmųjų puslapių sužavi savo vaikišku paprastumu. Jos nekankina sudėtingos problemos, todėl jai svarbu, kad šalia jos esantys žmonės būtų tokie pat laimingi ir patenkinti, kaip ir ji. Mergaitei nesvetima empatija ir noras padėti draugui, todėl mielai pasiūlo liūdnam ir pasimetusiam Hedrikui eiti ieškoti vertybių ir gėrio. O pats geriausias būdas vaikui atrasti save – pasinerti į spalvotą minčių pasaulį. Knygelėje vaikas galės pasinerti į spalvotas iliustracijas, o įvairios kūrybinės užduotys mokys vaikąsavarankiškumo, padės jam suvokti draugystės svarbą, lavins jo vaizduotę.
Laimė. Kiek reikia, kad būtume laimingi? Ką žino laimingi žmonės, ko nežinome mes? Ar užtenka ugdyti vertybes, kad būtume laimingi ir geri žmonės?

Nemokamos sekmadienio treniruotės
2016-02-21 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
02.21 – aerobika-joga su Jurga Mikelioniene
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene
